ประโยคเด็ดจากดารา ในวันที่ต้องตอบคำถามดราม่าเรื่องความรัก
เวลารักว่าฮือฮาแล้ว เวลาเลิกกันฮือฮายิ่งกว่า เป็นเรื่องจริงที่เกิดขึ้นกับความรักของคู่รักคู่ร้างของดาราในวงการบันเทิงบ้านเราหลายคู่ บางคู่ก็จบกันด้วยดี สุดท้ายยังเป็นเพื่อนกันได้ แต่บางคู่อย่าว่าแค่มองหน้ากันเลย แค่จะพูดถึงอดีตคนเคยรักก็แทบไม่อยากจะพูดถึง ส่วนคนดังที่ถูกกล่าวหาว่าเป็นมือที่ 3 รวมถึงคนที่ถูกหาว่านอกใจ ก็ไม่พ้นเจอกระแสสังคมโซเชียลโจมตีหนักๆ และเมื่อคนที่ถูกหาว่านอกใจหรือเป็นมือที่ 3 ให้สัมภาษณ์ หลายครั้งก็มีประโยคเด็ดๆ ที่หลายคนมองว่าเป็นวาทกรรมด้านความรักเลยทีเดียว บันเทิงไทยรัฐออนไลน์รวบรวมประโยคเด็ดของเหล่าคนดัง เมื่อให้สัมภาษณ์เพราะงานเข้าเรื่องดราม่าความรักมาฝากกัน,มีความสัมพันธ์เกินเลยนิดหน่อย,เป็นอีกหนึ่งคู่หวานที่จบแบบไม่สวย สำหรับพระเอก-นักร้องหนุ่ม ตูมตาม ยุทธนา เปื้องกลาง หรือ ตูมตาม เดอะสตาร์ และนักแสดงสาว ญิ๋งญิ๋ง ศรุชา เพชรโรจน์ โดยทั้งคู่คบหาดูใจมานานกว่า 3 ปี แต่สุดท้ายความรักก็ต้องพังทลาย เมื่อญิ๋งญิ๋งออกมาพูดทั้งน้ำตาในช่วงเดือน มี.ค. 2562 ถึงสาเหตุที่ความรักต้องจบลงเพราะเรื่องของมือที่ 3 ซึ่งในเวลานั้นก็มีภาพหลุดจูบปากระหว่างตูมตามและนางเอกนางงามสาวชาวลาว ลูกน้ำ ทิดาลัด วงสิหลิ ออกมาพอดี แน่นอนว่างานนี้ ตูมตาม-ลูกน้ำ ถูกชาวเน็ตวิจารณ์ยับอยู่พักใหญ่,ซึ่งหลังจากนั้นตูมตามให้สัมภาษณ์ว่าสาเหตุที่เลิกกับญิ๋งญิ๋งเป็นเพราะปัญหาหลายอย่าง ส่วนความสัมพันธ์กับลูกน้ำก็เป็นแค่พี่น้อง ด้านลูกน้ำเองก็ออกมาเคลียร์ผ่านทางไอจีว่าเป็นแค่พี่น้อง จนชาวเน็ตวิพากษ์วิจารณ์ว่าเรื่องผ่านมาพักใหญ่แล้วทำไมถึงเพิ่งออกมาพูด ล่าสุดลูกน้ำให้สัมภาษณ์กับรายการดาราแลนด์ ทางช่อง GMM25 ยอมรับว่าที่ผ่านมาเธอกับตูมตามมีความสัมพันธ์ที่เกินเลยนิดหน่อย แต่เป็นแค่ช่วงระยะเวลาสั้นๆ เท่านั้น ตอนนี้เป็นพี่น้องไม่มีอะไร ซึ่งหลังจากที่ลูกน้ำให้สัมภาษณ์ ญิ๋งญิ๋งก็โพสต์คลิปเพลง แค่พี่น้อง ศิลปิน BILLbilly01 และ แก้ม เดอะสตาร์ พร้อมเขียนแคปชั่นเป็นเพลงทำนองว่าแค่พี่น้องพูดมาได้ไงคำนี้ อยากถามชัดๆ พี่น้องประสาอะไร เอ๊ะบังเอิญอะไรขนาดนั้นนะ อิอิ,นอกใจแต่ไม่ได้คบซ้อน,เป็นอดีตคู่รักที่หลายคนเคยอิจฉาความหวานของทั้งคู่มากทีเดียวสำหรับนักมวยหนุ่มลูกครึ่ง อองตวน ปินโต และนางเอกสาวหวาน ชิปปี้ ศิรินทร์ ปรีดียานนท์ โดยทั้งคู่ใช้เวลาคบหาดูใจมานานกว่า 5 ปี แต่แล้วช่วงกลางเดือน พ.ค. 2562 ที่ผ่านมา หลายคนก็เริ่มสังเกตว่าทั้งคู่ไม่ค่อยมีภาพหวานๆ ลงไอจีเหมือนก่อน ประกอบกับทั้งคู่อันฟอลโลว์ไอจีกันและกัน และฝ่ายสาวชิปปี้เองโพสต์ข้อความดราม่าเป็นภาษาอังกฤษ ทำให้ต่อมเผือกชาวเน็ตยิ่งทำงานมากขึ้น,หลังจากนั้นทั้งคู่ก็ออกมายอมรับว่าได้ลดความสัมพันธ์ลงเหลือแค่พี่น้อง ส่วนสาเหตุมาจากปัญหาหลายๆ อย่าง แต่เรื่องกลับไม่จบแค่นั้น เพราะหลังจากนั้นไม่นานชิปปี้ก็ทวีตข้อความแรงๆ ในทวิตเตอร์ว่ากะหรี่ควรเป็นชื่อแกง ไม่ใช่ชื่อคน และมีการโยงข่าวไปถึงนางงามสาว นิโคลีน พิชาภา เป็นมือที่ 3 จนนางงามสาวต้องออกมาเคลียร์ว่าไม่ใช่เรื่องจริง จากนั้นอองตวนจึงได้โพสต์ข้อความในไอจีร่ายยาวขอโทษชิปปี้ที่นอกใจ แต่ยืนยันว่าไม่ได้คบซ้อน งานนี้ทำเอาชาวเน็ตรุมถล่มวิจารณ์อองตวนอย่างหนักเลยทีเดียว,หมด Passion,คบหา กิ้น ชาลิสา แฟนสาวแอร์โฮสเตสมานานกว่า 11 ปี จนหลายคนคาดว่าพิธีกร-นักร้องหนุ่มอารมณ์ดี โอ๊ต ปราโมทย์ ปาทาน น่าจะสละโสดกับแฟนสาวในไม่ช้า เพราะฝ่ายชายเองสัญญาว่าหลังจบคอนเสิร์ตใหญ่จะขอแต่งงาน และในวันที่ 4 ต.ค. 2561 กิ้นยังโพสต์รูปคู่ในวันครบรอบคบกันเป็นแฟนมานาน 11 ปี แต่แล้วความรักของทั้งคู่ก็ส่อแววล่ม หลังจากหลายคนสังเกตเห็นสเตตัสแปลกๆ ของฝ่ายชายมาพักใหญ่,แต่หลังจากนั้นทุกอย่างก็ชัดเจน เมื่อกิ้นโพสต์ข้อความเผยถึงเหตุผลที่ต้องเลิกรากันแบบจัดเต็มว่าเป็นเพราะหนุ่มโอ๊ตขอเลิกโดยให้เหตุผลว่าหมด passion ในตัวกิ้นแล้ว ทำให้กิ้นรู้สึกเสียใจมากที่โดนเทกะทันหัน ทำไมถึงมาทิ้งกันในเวลานี้ อีกทั้งบอกว่าฝ่ายชายเคยนอกใจมาหลายครั้ง ทั้งที่ตนเคยขอไว้อย่างเดียวคืออย่านอกใจ แต่ฝ่ายหนุ่มโอ๊ตเองให้สัมภาษณ์ว่าไม่ได้พูดคำว่าหมด passion แต่จริงๆ ตนถามอีกฝ่ายว่าก่อนจะคุยเรื่องแต่งงาน มาคุยกันก่อนมั้ยว่า passion ที่มีระหว่างกันเพียงพอมั้ยที่จะใช้ชีวิตคู่ด้วยกัน พร้อมทั้งบอกว่าที่เลิกกันไม่เกี่ยวข้องกับมือที่ 3 ด้วย,โลก 2 ใบ,เป็นประเด็นร้อนที่สร้างความฮือฮาในโลกโซเชียลมาแล้วคือเรื่องราวความรักของนักร้องหนุ่มหุ่นหมี ป๊อบ ปองกูล สืบซึ้ง ที่คบผู้หญิงพร้อมกัน 2 คนมานานกว่า 10 ปี โดยคบกับปลา วราสินี บุญประเสริฐ มานานกว่า 14 ปี และคบกับโบว์ แฟนสาวอีกคนมานาน 10 ปี แต่แล้วความก็แตกเมื่อป๊อบเข้าสู่ประตูวิวาห์กับปลาเมื่อวันที่ 23 ก.พ. 2562 ที่ จ.นครนายก และมีข่าวออกมาในโลกโซเชียลฯ ทำให้โบว์ แฟนสาวอีกคนถึงกับช็อก เพราะตนก็เพิ่งรู้พร้อมทุกคนเช่นกัน อีกที่ทั้งผ่านมาก็เพิ่งไปดินเนอร์วันวาเลนไทน์ และป๊อบเพิ่งอวยพรวันเกิดไป,จากเหตุการณ์ดังกล่าว ป๊อบก็ได้แถลงข่าวยอมรับว่าทุกอย่างเป็นความผิดของตนคนเดียว ก่อนจะบอกว่าตนสร้างโลก 2 ใบสำหรับปลาและโบว์ ซึ่งตนมีคนรักที่ดีทั้งคู่ แต่ความมันเกิดที่ตนที่โกหกเขาเพื่อให้โลก 2 ใบนี้ยังอยู่กับตนได้ พร้อมทั้งบอกว่ารังเกียจตัวเองมาก เพราะความขี้ขลาดของตัวเองสร้างปัญหาให้ชีวิตคนอื่นมากขนาดนี้ พร้อมทั้งบอกว่าที่เลือกแต่งงานกับปลาเพราะตนต้องไม่เสียเขาไป ก่อนจะขอร้องให้เลิกว่าผู้หญิงทั้ง 2 คนด้วย.
เวลารักว่าฮือฮาแล้ว เวลาเลิกกันฮือฮายิ่งกว่า บันเทิงไทยรัฐออนไลน์รวบรวมประโยคเด็ดของเหล่าคนดัง เมื่อให้สัมภาษณ์เพราะงานเข้าเรื่องดราม่าความรักมาฝากกัน
ประโยคเด็ด ดารา,ดาราเลิกกัน,ดารามือที่สาม,ความรักดารา,ดารา